**Դեմոկրատական այլընտրանք կուսակցություն**, հայկական քաղաքական կուսակցություն։ Կուսակցությունը հիմնադրվել է 2020 թվականի մայիսի 17-ին և գլխավորում է Սուրեն Սուրենյանցը։

Պատմություն
-----------

Կուսակցությունը քաղաքական ներկայացուցչություն չունի Ազգային ժողովում և ներկայումս գործում է որպես արտախորհրդարանական ուժ։ Սուրեն Սուրենյանցը «Հանրապետություն կուսակցության» նախկին անդամ էր։ Կուսակցությունն ի սկզբանե հայտարարել է 2021 թվականին Հայաստանում կայանալիք խորհրդարանական ընտրություններին մասնակցելու իր մտադրության մասին, սակայն, ի վերջո, չի գրանցվել։

2021 թվականի դեկտեմբերի 5-ին մասնակցել է Վարդենիս համայնքի ՏԻՄ համասանական ընտրություններին՝ «Համերաշխություն» կուսակցության հետ կազմելով «Ահարոն Խաչատրայն» կուսակցությունների դաշինքը, որի ժամանակ համայնքապետ դարձավ դաշինիք թեկնածու Ահարոն Խաչատրյանը։

Կուսակցությունը մասնակցել է նաև Եղեգնաձոր համայնքի ընտրություններին՝ Բարգավաճ Հայաստան կուսակցության հետ կազմելով «Դավիթ Հարությունյան» դաշինքը ։ Եղեգնաձորում նույնպես համայնքապետ դարձավ դաշինքի թեկնածու Դավիթ Հարությունյանը։

2022 թվականի սեպտեմբերի 25-ին կուսակցությունը մասնակցել է Ճամբարակ համայնքի համամասնական ընտրություններին՝ լինելով միակ թեկնածուն։ Կուսակցությունը ստացել է 5257 ձայն և նրա թեկնածու Վազգեն Ադամյանը ընտրվել է համայնքապետ։

2022 թվականի սեպտեմբերի 25-ին կուսակցությունը մասնակցել է Քաջարան համայնքի համամասնական ընտրություններին՝ դաշինք կազմելով Արդարություն կուսակցության հետ։ Կուսակցության կազմած «Դեպի միասնություն» դաշինքըմ զբաղեցնելով առաձին տեղը, իրենց թեկնածու Մանվել Փարամազյանը ընտրվում է Քաջարանի համայնքապետ։

Գաղափարախոսություն
------------------

Կուսակցությունը հայտարարել է, որ կողմ է ինչպես լիբերալ, այնպես էլ պահպանողական դիրքորոշումներին՝ աջակցելով շուկայական տնտեսության համակարգին։ Կուսակցությունը նաև կողմ է աղքատության կրճատմանը, բոլոր քաղաքացիների համար ազատ ընտրությունների և ազատության ապահովմանը, ինչպես նաև Հայաստանի տնտեսության հետագա զարգացմանը։

Տես նաև
-------

* Հայաստանի կուսակցությունների ցանկ

Ծանոթագրություններ
------------------

1. ↑  "«Ընտրություններ-2021. «Դեմոկրատական այլընտրանք» կուսակցության հիմնական այցեքարտը»". 2021 թ․ ապրիլի 13.
2. ↑  Technologies, Peyotto. "«Դեմոկրատական այլընտրանք» կուսակցության Քաղաքական խորհրդի հայտարարությունը". *1in.am*. Retrieved 2023 թ․ նոյեմբերի 19.
3. ↑  "«Դեմոկրատական այլընտրանք» կուսակցությունը կմասնակցի Նոր Հաճնի, Վարդենիսի և Եղեգնաձորի ընտրություններին". *Armtimes.com*. Retrieved 2023 թ․ նոյեմբերի 19.
4. ↑  Lusine. "Վարդենիսի քաղաքապետ ընտրվեց Ահարոն Խաչատրյանը․ ՔՊ-ն հեռացավ". *yerevan.today*. Retrieved 2023 թ․ նոյեմբերի 19.
5. ↑  "Եղեգնաձորում հաղթել է «Դավիթ Հարությունյան» դաշինքը, Ջերմուկում և Վայքում՝ «Քաղաքացիական պայմանագիրը»". *Hetq.am*. 2021 թ․ դեկտեմբերի 6. Retrieved 2023 թ․ նոյեմբերի 19.
6. ↑  "Դեպի միասնություն» դաշինքի ցուցակը գլխավորելու է Մանվել Փարամազյանը".
7. ↑  "Նախնական արդյունքներով՝ որ ուժերն են հաղթանակ տարել երեկվա ՏԻՄ ընտրություններում, և ովքեր կլինեն նոր համայնքապետները". *Armtimes.com*. Retrieved 2023 թ․ նոյեմբերի 19.
8. ↑  "Կառավարության երեկվա որոշումը, մեծ հաշվով, ինքնախոստովանություն էր. «Դեմոկրատական այլընտրանք» կուսակցություն". *Politik.am*.
9. ↑  "«Դեմոկրատական այլընտրանք» կուսակցության Քաղաքական խորհրդի հայտարարությունը". *araratnews.am*.
10. ↑  "«Դեմոկրատական այլընտրանք» կուսակցությունը նոր՝ ավելի կրեատիվ բևեռ կձևավորի". *operative.am*. Արխիվացված է the original 2021 թ․ մայիսի 12-ին. Retrieved 2021 թ․ հուլիսի 19.
11. ↑  "«Դեմոկրատական այլընտրանք» կուսակցությունը հեռանում է «Հայրենիքի փրկության շարժումից»". *New Armenia*. 2021 թ․ հունվարի 21. Retrieved 2023 թ․ նոյեմբերի 19.

Արտաքին հղումներ
----------------

* Դեմոկրատական այլընտրանք կուսակցությունը Facebook-ում